b'\n_START_ARTICLE_\nLinearna pisava B\n_START_SECTION_\nPisava\n_START_PARAGRAPH_\nLinearna pisava B ima pribli\xc5\xbeno 200 znakov, razdeljenih na zlogovne znake foneti\xc4\x8dnih vrednosti in ideograme semanti\xc4\x8dnih vrednosti. Prikaz in poimenovanje teh znakov sta bila poenotena na vrsti mednarodnih kolokvijev, prvi je bil v Parizu leta 1956. Po tretjem sre\xc4\x8danju leta 1961 v Konferen\xc4\x8dnem centru Wingspread v mestu Racine, Wisconsin, je standard predlagal Emmett L. Bennett, mlaj\xc5\xa1i (1918\xe2\x80\x932011). Nova organizacija, Stalna mednarodna komisija za prou\xc4\x8devanje mikenske kulture (Comit\xc3\xa9 International Permanent des Etudes Myc\xc3\xa9niennes, CIPEM), ki je bila po petem kolokviju leta 1970 priklju\xc4\x8dena Unescu, je sprejela konvencijo, ki se je imenovala po  centru Wingspread. 13. kolokvij je bil leta 2010 v Parizu ._NEWLINE_Veliko znakov je enakih ali podobnih linearni pisavi A, vendar pa je ta \xc5\xa1e vedno kodiran v neznanem jeziku in ni jasno, ali so imeli podobni znaki podobne foneti\xc4\x8dne vrednosti.'